stanford-oval/wikipedia huggingface dataset:
הרשת העמוקה
הערות שוליים

↑  Daniel, What is an Invisible Web or Deep Web |, Copyleaks (באנגלית אמריקאית)
↑  Bergman, Michael K (ביולי 2000). The Deep Web: Surfacing Hidden Value (PDF). BrightPlanet LLC. אורכב מ-המקור (PDF) ב-2013-11-02. נבדק ב-2012-06-23. {{cite book}}:  (עזרה)
1 2  Wright, Alex (2009-02-22). "Exploring a 'Deep Web' That Google Can't Grasp". The New York Times. נבדק ב-2009-02-23.
1 2 3  Bergman, Michael K (באוגוסט 2001). "The Deep Web: Surfacing Hidden Value". The Journal of Electronic Publishing. doi:10.3998/3336451.0007.104. {{cite web}}:  (עזרה)
↑  He, Bin; Patel, Mitesh; Zhang, Zhen; Chang, Kevin Chen-Chuan (במאי 2007). "Accessing the Deep Web: A Survey". Communications of the ACM (CACM). pp. 94–101. doi:10.1145/1230819.1241670. {{cite web}}:  (עזרה)
↑  Shestakov, Denis, (2001). Proceedings of the 22nd International Conference on Database and Expert Systems Applications (DEXA). Springer. pp. 331-340. Retrieved on June 23, 2012
↑  @1 started with 5.7 terabytes of content, estimated to be 30 times the size of the nascent World Wide Web; PLS was acquired by AOL in 1998 and @1 was abandoned. PLS introduces AT1, the first 'second generation' Internet search service. Personal Library Software, December 1996. Retrieved on June 23, 2012.
↑  "HTTP 1.1: Header Field Definitions (14.32 Pragma)". HTTP — Hypertext Transfer Protocol. World Wide Web Consortium. 1999. נבדק ב-2009-02-24.
↑  "Gopher — DeepGeek". www.talkgeektome.us. 29 בנובמבר 2009. אורכב מ-המקור ב-2011-07-25. נבדק ב-25 ביולי 2011. {{cite web}}:  (עזרה)
↑  Sriram Raghavan; Hector Garcia-Molina (2000). "Crawling the Hidden Web" (PDF). Stanford Digital Libraries Technical Report. נבדק ב-2008-12-27.
↑  Raghavan, Sriram, & Garcia-Molina, Hector, (2001). Proceedings of the 27th International Conference on Very Large Data Bases (VLDB). pp 129-138. Retrieved on June 23, 2012.
↑  Alexandros, Ntoulas; Petros Zerfos; Junghoo Cho (2005). "Downloading Hidden Web Content" (PDF). UCLA Computer Science. נבדק ב-2009-02-24.
↑  Barbosa, Luciano; Juliana Freire (2007). "An Adaptive Crawler for Locating Hidden-Web Entry Points" (PDF). WWW Conference 2007. אורכב מ-המקור (PDF) ב-2011-06-05. נבדק ב-2009-03-20.
↑  Barbosa, Luciano; Juliana Freire (2005). "Searching for Hidden-Web Databases" (PDF). WebDB 2005. אורכב מ-המקור (PDF) ב-2011-06-05. נבדק ב-2009-03-20.
↑  Madhavan, Jayant; David Ko; Łucja Kot; Vignesh Ganapathy; Alex Rasmussen; Alon Halevy (2008). "Google's Deep-Web Crawl" (PDF). VLDB Endowment, ACM. נבדק ב-2009-04-17.
↑  http://xmh57jrzrnw6insl.onion/
↑  http://darkfailllnkf4vf.onion/
↑  deepdarkCTI, 2022-03-29, נבדק ב-2022-03-29
↑  Link Graph of onions, ahmia.fi
↑  Ipeirotis, Panagiotis G.; Gravano, Luis; Sahami, Mehran, (2001). Proceedings of the 2001 ACM SIGMOD International Conference on Management of Data. pp. 67-78. Retrieved on June 23, 2012
↑  UCR.edu
| --- | --- |
בקרת זהויות :  NLI: 987007542416305171  GND: 7664173-9  LCCN: sh2008009697  NKC: ph1024925
דייזי אל-אמיר

| --- | --- |

 לידה:  1 בינואר 1935 בצרה, עיראק 
 פטירה:  22 בנובמבר 2018 (בגיל 83) יוסטון, ארצות הברית 
 מדינה:  עיראק עיראק
 מקום קבורה:  יוסטון, ארצות הברית
 מקום לימודים:  אוניברסיטת קיימברידג'
 שפות היצירה:  ערבית
 סוגה:  שירה, רומן
 נושאי כתיבה:  גלות  זהות  מעמד האישה בעולם הערבי
 יצירות בולטות:  הארץ הרחוקה שאהבה (البلد البعيد الّذي تحب), (1964)  ושוב חוזר הגל (ثم تعود الموجة), (1969)  במעגלי אהבה ושנאה (في دوامة الحب والكراهية), (1979)  הבטחות למכירה (وعود للبيع), (1981)  רשימת המתנה (لائحة انتظار)
 בן זוג:  חביב צאדק
 
דייזי אל-אמיר (בערבית: ديزي الأمير; 1 בינואר 1935 – 22 בנובמבר 2018) הייתה סופרת, משוררת ודיפלומטית עיראקית. כתיבתה הספרותית עסקה בנושאים של זהות, גלות ומעמד האישה בעולם הערבי. היא פרסמה מספר קובצי סיפורים ורומנים שהעניקו קול ייחודי לחוויותיהן של נשים ערביות בתקופות של שינויים פוליטיים וחברתיים. לצד עיסוקה הספרותי, כיהנה בתפקידים דיפלומטיים שונים, בהם נספחת עיתונות בשגרירות עיראק בביירות ומנהלת המרכז התרבותי העיראקי בלבנון. במהלך חייה התגוררה בעיראק, לבנון, בריטניה וארצות הברית, וחוויותיה האישיות, שהתאפיינו בנדודים מתמשכים, השפיעו רבות על יצירתה.
ביוגרפיה

דייזי אל-אמיר נולדה באלכסנדריה לאם לבנונית מאזור דהור א-שווייר (אנ') ולאב עיראקי, רופא בן המעמד הבורגני שלמד באוניברסיטה האמריקאית בביירות. בילדותה התגוררה לסירוגין בבגדאד, שם ניהל אביה מרפאה, ובבצרה, שם חיה אחותה. מות אמה בגיל צעיר היה אירוע משמעותי בחייה, במיוחד לאור החלטת אביה למכור את רכושו ולפרוש עם אשתו החדשה. מגיל צעיר גילתה עניין רב בספרות, שירה וכתיבה. היא השלימה את לימודיה במכללת המורים בבגדאד ותכננה להמשיך ללימודי ספרות ערבית באוניברסיטת קיימברידג', אך קשיים כלכליים מנעו זאת.
במהלך שובה מאנגליה עצרה אל-אמיר בביירות, שם החליטה להישאר והחלה לעבוד כמזכירה בשגרירות עיראק – עבודה ששילבה בין פעילותה הדיפלומטית לעשייתה הספרותית. בביירות פגשה את המשוררת נאזכ אל-מאלכּה ושיתפה מחוויותיה בספר הזיכרונות "חברתי".
בביירות מונתה אל-אמיר לעוזרת נספח העיתונות בשגרירות עיראק. מלחמת האזרחים בלבנון (1975–1990) השפיעה רבות על חייה, ובמהלכה מונתה למנהלת המרכז התרבותי העיראקי בביירות, שם פעלה לקידום הספרות והתרבות העיראקית. בעקבות מלחמת לבנון הראשונה ב-1982 נאלצה לעזוב את ביירות ולשוב לעיראק, שם המשיכה לכתוב ולעסוק בהרהורים על השינויים הפוליטיים והחברתיים.
דייזי אל-אמיר נפטרה ביוסטון בנובמבר 2018 בגיל 83, לאחר שסבלה ממחלות זקנה. היא נקברה בעיר.
תרומה ספרותית

דייזי אל-אמיר כתבה יצירות רבות, ובהן שירה, סיפורים קצרים ורומנים. כתיבתה התאפיינה בסגנון פיוטי ובחקר נושאים כגון גלות, זהות ומעמד האישה בעולם הערבי. רבות מיצירותיה עסקו בחוויותיהן של נשים בתקופות משבר במזרח התיכון, בהן מלחמת האזרחים בלבנון ומשטרו של סדאם חוסיין בעיראק.
סגנונה הייחודי התאפיין בליריות ובשילוב בין חוויות אישיות להיבטים חברתיים ופוליטיים. בכתיבתה תיארה בגלוי את האתגרים שעמדו בפני נשים ערביות, תוך עיסוק בנושאים אישיים לצד תובנות חברתיות רחבות.
תרומה ספרותית > יצירות מרכזיות

הארץ הרחוקה שאהבה (البلد البعيد الّذي تحب), (1964): קובץ סיפורים קצרים.
ושוב חוזר הגל (ثم تعود الموجة), (1969): מסע פיוטי על חוסן מול אתגרי החיים.
במעגלי אהבה ושנאה (في دوامة الحب والكراهية), (1979): חקר רגשות לצד זרמים חברתיים ופוליטיים.
הבטחות למכירה (وعود للبيع), (1981): סיפורים קצרים על עימותים אישיים וציפיות חברתיות.
רשימת המתנה (لائحة انتظار) : סיפורים של אישה עיראקית בגלות (1994): עוסקת בקונפליקטים נפשיים ותרבותיים של אישה בגלות.
חיים אישיים

בעת ביקור אצל משפחת אמה הכירה אל-אמיר את המשורר ח'ליל חווי, והקשר ביניהם הוביל לאירוסין. עם זאת, האירוסין בוטלו בשל מצבו הבריאותי של חווי, אשר שם קץ לחייו בירייה בשנת 1982. מאוחר יותר נישאה אל-אמיר לסופר חביב צאדק, אך השניים התגרשו בשנת 1975, כעבור שנתיים מנישואיהם.
הערות שוליים

1 2  - كامل سلمان الجبوري (2003). معجم الأدباء من العصر الجاهلي حتى سنة 2002م. بيروت: دار الكتب العلمية. ج. الثاني. ص. 355. ISBN 978-2-7451-3694-7. OCLC:54614801. OL:21012293M. QID:Q111309344.
↑  Gamal, ديزي الأمير: وداعا أيتها العراقية المبدعة | غادة السمان, القدس العربي, ‏2019-02-01 (בערבית)
↑  {المسافرة أبداً} الأديبة ديزي الأمير إلى رحلتها الأخيرة, aawsat.com (בערבית)
↑  6 - مجلة الشرق الأوسط: المسافرة-أبداً-الأديبة-ديزي-الأمير-إلى-رحلتها-الأخيرة.
↑  - Al-Amir, The Waiting List, University of Texas Press نسخة محفوظة 03 مارس 2016 على موقع واي باك مشين.
↑  انتحار المثقفين العرب, Goodreads (באנגלית)
| --- | --- |
בקרת זהויות :  NLI: 987007329660605171  BnF: cb145227681 (data)  GND: 1073266788  ISNI: 0000 0001 2118 8792  LCCN: nr89015056  NTA: 289267501  SUDOC: 111069084  VIAF: 5165767   WorldCat (עם VIAF): 5165767
גייג' מונרו

| --- | --- |
אין תמונה חופשית
 לידה:  4 בינואר 1999 (בן 26) טורונטו, אונטריו, קנדה
 שם לידה:  Gage Alexander McIver Munroe
 מדינה:  קנדה 
 תקופת הפעילות:  מ-2008
 פרופיל ב-IMDb
 
גייג' מונרו (באנגלית: Gage Munroe; נולד ב-4 בינואר 1999) הוא שחקן קנדי.
ביוגרפיה

מונרו נולד בטורונטו, אונטריו, קנדה ב-4 בינואר 1999. יש לו אחות צעירה ממנו בשבע שנים, סאדי מונרו, גם היא שחקנית.
קריירה

מונרו החל את קריירת המשחק בגיל שמונה. הוא דיבב בסדרות אנימציה רבות בהן "מוני דמיוני", "סופר וואי!", "מר. מון", "גליית חברי הענק", "גרוג'בנד", "מפרץ ההרפתקאות" "קוסמות קטנות" ו"מפלצת של מלון: הסדרה". מונרו התארח בסדרות טלוויזיה רבות בהן "לחיות עם בנים", "היפה והחיה", "השמיים נופלים", "המרחב" ו"חומר אפל".
בשנת 2011 שיחק בסרט הקולנוע "בני אלמוות". שנה לאחר מכן שיחק בתפקיד הראשי בסרט "I Declare War".
בשנת 2017 השתתף בסרט הדרמה הנוצרי"הבקתה" לצד אוקטביה ספנסר, סם וורת'ינגטון ואביב אלוש.
בשנת 2021 שיחק בסרט הקומדיה האמריקאי"סתם אחד". ביולי אותה שנה, פורסם שמונרו לוהק לתפקיד בסרט הקולנוע "הנערה הכי בת-מזל בעולם", שהוקרן בנטפליקס ב-7 באוקטובר 2022. עוד ב-2022 ביצע מונרו הופעת אורח בסדרת הדרמה הרפואית "רופא ללא גבולות" (אנ').
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2008 | Coopers' Camera | דוגי |  |
| 2008 | One Week | בן הצעיר |  |
| 2010 | שטן | ג'סי בודן | ללא קרדיט |
| 2011 | בני אלמוות | אקמאס (אנ') |  |
| 2012 | Mad Ship | פטר |  |
| 2013 | I Declare War | פי. קיי |  |
| 2014 | Skating to New York | ארט בושאר |  |
| 2017 | הבקתה (אנ') | ג'וש פיליפס |  |
| 2018 | Seven in Heaven | אריק דרגל |  |
| 2019 | Brotherhood | ג'ק וויינגטון |  |
| 2019 | Guest of Honour | וולטר |  |
| 2021 | סתם אחד | בלייק מאנסל |  |
| 2022 | הנערה הכי בת-מזל בעולם | פייטון פאוול |  |
| 2025 | סתם אחד 2 (אנ') | בלייק מאנסל |  |
פילמוגרפיה > טלוויזיה

| שנה | כותרת | תפקיד | הערות |
| --- | --- | --- | --- |
| 2008 | ReGenesis | ראיין | פרק: "The Truth" |
| 2008 | An Old Fashioned Thanksgiving | סולומון באסט | סרט טלוויזיה של הולמרק |
| 2009 | The Jon Dore Television Show | ילד | פרק: "Jon's Christmas" |
| 2009 | Stoked | ג'ורג' רידג'מאונט | דיבוב; 11 פרקים |
| 2010 | Doodlebops Rockin' Road Show | סטיב | פרק: "Pancake Flip Flop/Stand Up Funny" |
| 2010 | סופר וואי! | דרקון | דיבוב; פרק: "The Big Game" |
| 2010 | Bloodletting & Miraculous Cures | ילד שטני | פרק: "Family Practice" |
| 2010 | Murdoch Mysteries | בובי | פרק: "Rich Boy, Poor Boy" |
| 2010 | The Bridge | אדי | פרק: "God Bless the Child" |
| 2010 | The Ron James Show | תומאס | פרק: "#2.6" |
| 2010 | The Night Before the Night Before Christmas | טובי פוקס | סרט טלוויזיה של הולמרק |
| 2010 | ימי ראשון אצל טיפאני (אנ') | מייקל הצעיר | סרט טלוויזיה של Lifetime (אנ') |
| 2010–2014 | גליית חברי הענק (אנ') | מאט | דיבוב; 43 פרקים |
| 2011 | המלך בבר - ההרפתקה של באדו (אנ') | ג'ייק | דיבוב; 4 פרקים |
| 2011 | השמיים נופלים | אלי ראסל | פרק: "Sanctuary: Part 1" |
| 2011–2014 | מוני דמיוני | מוני | דיבוב; 13 פרקים |
| 2012 | הפירמה (אנ') | קייל | פרק: "Chapter Ten" |
| 2012 | אלפאס (אנ') | טיילר היקס | 2 פרקים |
| 2012 | גרוג'בנד | מיק מלורי | דיבוב, פרק: "Knight to Remember" |
| 2013 | לחיות עם בנים | ג'ימי | 2 פרקים |
| 2013 | היפה והחיה | מיילו | פרק: "On Thin Ice" |
| 2013 | Christmas with Tucker | גרגורי | סרט טלוויזיה של הולמרק |
| 2013 | מפרץ ההרפתקאות | מרשל | דיבוב; 17 פרקים |
| 2013 | Ella | מיקי | דיבוב; פרק: "Ella's Special Delivery/Frankie's Perfect Pumpkin" |
| 2014 | רפואה משפחתית (אנ') | קייל ווסט | פרק: "Scary Bears" |
| 2015 | The Lizzie Borden Chronicles | אוורט | פרק: "The Sister's Grimke" |
| 2015 | חומר אפל | טי. ג'יי | 2 פרקים |
| 2015 | קוסמות קטנות | הנסיך פרג | דיבוב; 2 פרקים |
| 2015 | Pirate's Passage | ג'ים הוקינס | דיבוב; סרט טלוויזיה של CBC Television (אנ') |
| 2016 | Murdoch Mysteries | סטיבן טיילור | פרק: "Once Upon a Murdoch Christmas" |
| 2017 | המרחב | ג'פרסון ארנרייט | פרק: "The Monster and the Rocket" |
| 2017–2019 | מפלצת של מלון: הסדרה | האנק סטיין | דיבוב; 40 פרקים |
| 2018 | השורד המיועד | מת'יו ג'נינגס | פרק: "Bad Reception" |
| 2018 | Ransom | כריס | פרק: "Radio Silence" |
| 2018 | פרונטיר (אנ') | בייבי פייס | פרק: The Low Road |
| 2018 | Little People | ויין וייל | דיבוב; פרק: "Team Hero/Potty Ahoy!" |
| 2019 | הדסון ורקס (אנ') | סקוט דויר | 2 פרקים |
| 2021 | המכשפה הטובה | מייקל | פרק: "The Shell" |
| 2021 | Nurses | מאדוקס | פרק: "Code Orange" |
| 2022 | Tales of the Walking Dead | ארנולד | פרק: "Davon" |
| 2022 | רופא ללא גבולות (אנ') | קורי | פרק: "Free for What" |
| 2024 | Law & Order Toronto: Criminal Intent | קאי פאוול | פרק: "#1.9" |
הערות שוליים

↑  "Gage Munroe on BoyActors.org.uk". boyactors.org.uk. 26 בינואר 2011. נבדק ב-16 באוגוסט 2013. {{cite web}}:  (עזרה)
↑  "Gage Munroe official facebook page".
↑  Shakir Khan, If you love Hotel Transylvania Series, here are other projects voiced by the same cast, Republic World, ‏4 באפריל 2021
↑  Emily Clute, Paw Patrol: All 4 Actors Who Voiced Marshall (& Why He Was Recast), Screen Rant, ‏1 במאי 2021
↑  The Canadian Press, Donald Sutherland to produce, write, star in animated film for CBC-TV, The Globe and Mail, ‏2 באוקטובר 2013
↑  Ignatiy Vishnevetsky, I Declare War, The A.V. Club, ‏4 ביולי 2013
↑  Brian Gallagher, The Shack Trailer Takes Sam Worthington on a Mysterious Journey, MovieWeb, ‏4 בנובמבר 2016
↑  Jeannette Catsoulis, ‘Nobody’ Review: A Wolf in Wimp’s Clothing, ‏4 בפברואר 2021
↑  Kroll, Justin (15 ביולי 2021). "Finn Wittrock, Chiara Aurelia, Connie Britton, Scoot McNairy, Others; Round out Cast Of Netflix's 'Luckiest Girl Alive' Adaptation". Deadline Hollywood. נבדק ב-15 ביולי 2021. {{cite web}}:  (עזרה)
↑  Gage Munroe Biography Profile
| --- | --- |
בקרת זהויות :  GND: 1078267464  ISNI: 0000 0004 3341 3856  LCCN: no2014027538  VIAF: 307172979   WorldCat (עם VIAF): 307172979
ליל הגשרים

גשר אלנבי לאחר שפוצץ על ידי הפלמ"ח בליל הגשרים
גשר אלנבי לאחר ליל הגשרים
ליל הגשרים (בשמו המבצעי "מבצע מרכולת") הוא כינויה של פעולה מתואמת של הפלמ"ח, במסגרת תנועת המרי העברי, בליל י"ח בסיוון תש"ו (הלילה שבין 16 ל-17 ביוני 1946), שבמהלכה הותקפו בו בזמן 11 גשרים בכל גבולות ארץ ישראל. תשעה מהגשרים פוצצו, אחד מהגשרים ניזוק קשות ואחד הגשרים לא פוצץ. הצלחת הפעולה גרמה לניתוק זמני של נתיבי האספקה שהיו בשימוש הבריטים. פעולת פיצוץ גשר א-זיב הסמוך לאכזיב השתבשה ו-14 מאנשי הכוח התוקף נהרגו. בשאר הפעולות לא היו נפגעים לכוחות הפלמ"ח.
תכנון הפעולה

את הרעיון לפגוע בגשרים המחברים את ארץ ישראל עם שכנותיה הגה מפקד הפלמ"ח, יגאל אלון ותכנון הפעולה הוטל על קצין המבצעים, דב צסיס. נבחרו מטרות אשר היו אמורות לפגוע בבריטים על ידי ניתוק חלק גדול מצירי האספקה העיקריים בין ארץ ישראל והמדינות השכנות, באמצעות פיצוץ אחד עשר גשרים מרכזיים. המשימה הוטלה על הזרוע המגויסת של 'ההגנה' - הפלמ"ח. במקביל, הוטל על לח"י לפגוע בבתי המלאכה של הרכבת בחיפה.
תכנון הפעולה החל כבר בינואר 1946. התכנון המקורי היה להוציאה אל הפועל במרץ 1946. אולם סיבות מדיניות (ביקורה של הוועדה האנגלו-אמריקאית באותה עת בארץ ישראל וההמתנה לתגובת בריטניה למסקנות הוועדה) גרמו לדחייתה. ארבעה גשרים ומעברים הוצאו מראש מהרשימה המתוכננת על ידי ההנהגה המדינית של ההגנה. הגשר שבין מנהרות ראש הנקרה, ושלושת הגשרים שעל הירדן ועל הירמוך אשר הובילו אל מפעל החשמל בנהריים, אחרי שלעובדים בנהריים הובטח בתקופה קודמת כי ההגנה לא תגרום לניתוקם הפיזי.
בחודשים לפני הפעולה נאסף מידע רב על המטרות. נערכו תצפיות וסיורים מקדימים באתרי הפשיטה. נבדקו צירי הגעה ונסיגה. הושגו תוכניות הגשרים ממע"צ וכך תוכנן מיקום מטעני חומר הנפץ. נאסף ציוד רב אשר נדרש לפעולה, במיוחד כמויות גדולות של חומר נפץ אשר נלקחו ממחסני סולל בונה.
בגלל הרצון לבצע את כל הפיצוצים באותה עת, נדרש היה תיאום בין כל הכוחות המבצעים. תוכננו והוקצו גם כוחות למשימות של הסחה ושל חסימה בחלק מאתרי הפשיטה. בגלל הצורך לשאת כמויות גדולות של חומר הנפץ נדרשו כוחות גדולים יחסית לביצוע הפשיטות. במיוחד באתרים אשר היו מרוחקים ודרשו הליכה ארוכה אל היעד.
עיתוי הפעולה המדויק נקבע לאחר הכרזתו של שר החוץ הבריטי, ארנסט בווין, ב-12 ביוני כי הממשלה הבריטית חוזרת בה למעשה מהתחייבותה לקבל את מסקנות ועדת החקירה האנגלו-אמריקאית לענייני ארץ ישראל לאפשר עליית 100,000 יהודים לארץ ישראל. בווין טען שפתיחת שערי הארץ לפני 100,000 יהודים תצריך משלוח של דיוויזיה בריטית נוספת והוצאה של 200 מיליון ליש"ט מאוצר המדינה. לפיכך קבלה על עצמה תנועת המרי העברי להוכיח כי סגירת שערי הארץ בפני יהודים עלולה אף היא להטיל עול צבאי כבד על הבריטים. בנוסף לכך, לאחר הצהרת שר החוץ הבריטי, נוצר בקרב הנהגת ההגנה צורך ורצון לעודד את הציבור היהודי בארץ המאוכזב מדחיית מסקנות הוועדה, ולהוכיח שהמאבק נמשך ואף מתגבר.[דרוש מקור]
הפעולה תוכננה להתבצע בלילה ללא ירח, במטרה להקשות על גילוי מוקדם של הכוחות הפושטים. אולם, הכתבה של הדרג המדיני בהגנה הביאה לביצוע הפעולה בלילה של ירח מלא דבר אשר גרם דאגה רבה בקרב מפקדי הכוחות. הסיבה לדחיפות ביצוע הפעולה נעוצה ככל הנראה ברצון לתת תשובה מידית לנאומו של בווין, ומתוך חשש שדחייה נוספת תגרור כבר לאי ביצוע הפעולה. לאחר הפעולה נודע כי למרות החשאיות שאפפה את ההכנות למבצע, קיבלו הבריטים - סמוך לתחילת המבצע - מידע מוקדם על הכוונה לבצע פעולה רחבת היקף, אך לא היה במידע די כדי לרמוז על כיוון הפעולה.[דרוש מקור]
הגשרים שהותקפו

אחד עשר הגשרים שהותקפו הם:
גשר מטולה צפון מערב, על הכביש המוביל לצידון, פוצץ על ידי כוח מהגדוד השלישי של הפלמ"ח בפיקוד דוד צ'רקסקי (הוא "איש הפלמ"ח ושמו דודו" משירו של חיים חפר).
גשר מטולה צפון מזרח, על נחל עיון, (נמצא בקצה הצפוני של שמורת נחל עיון)פוצץ על ידי כוח מהגדוד השלישי של הפלמ"ח בפיקוד דני נוימן. נפתחה אש על הכוח, אך הוא הצליח לשוב ללא נפגעים.
גשר בנות יעקב, על נהר הירדן, פוצץ על ידי כוח מהגדוד השלישי של הפלמ"ח בפיקוד עודד מסר. זקיפים ערבים שאבטחו את הגשר נוטרלו והורחקו מהמקום.
גשר אל חמה (חמת גדר), על נהר הירמוך, פוצץ על ידי כוח מהגדוד השלישי של הפלמ"ח בפיקוד אהרן ספקטור. הגשר, 130 מטר אורכו, היה הגשר הארוך ביותר באותה עת בארץ ישראל. הכוח נתקל ברוכבים בעת הנסיגה, פתח עליהם באש ושב ללא נפגעים לבסיסו.
גשר שייח' חוסיין, על נהר הירדן, על כביש בית שאן - אירביד, פוצץ על ידי כוח מהגדוד הראשון של הפלמ"ח בפיקוד ברוך אקסלרוד.
גשר אדם (גשר דמיה), על נהר הירדן, פוצץ על ידי כח מהגדוד הרביעי של הפלמ"ח בפיקוד יוחנן זריז. הכח הגיע רכוב במשאית ובמונית. כפת ערבי שניסה לחצות את הגשר, הצמיד אל הגשר מטען חבלה בעל מנגנון השהייה ונסוג אל הרכבים.. עקב חיפוש ורישום הרכבים על ידי פטרול בריטי בזמן ההמתנה, נסוג הכוח רגלית לכיוון קיבוץ מסילות. המטען לא התפוצץ במועד אך למחרת, בעת שקצין חבלה בריטי ניסה לפרקו, התפוצץ המטען והרס את הגשר. הקצין הבריטי נהרג בפיצוץ.
גשר אלנבי, על נהר הירדן, על כביש ירושלים - עמאן, פוצץ על ידי כוח מהגדוד השני של הפלמ"ח בפיקוד חיים בר-לב. במהלך הפעולה נפתחה אש על הכוח. הכוח השיב באש והצליח להצמיד את המטענים ולפוצץ את הגשר. הנסיגה בוצעה לכיוון ים המלח ומשם בסירה אל החוף המערבי של ים המלח ומסע רגלי עד רמת רחל.
גשר מסילת הברזל על נחל הבשור, על ציר עזה-רפיח, סמוך לדיר אל-בלח (נ.צ. 08830991) פוצץ על ידי כוח מהגדוד השני של הפלמ"ח בפיקוד אתיאל עמיחי. אזור הגשרים היה מאובטח. בזמן הגישה אליו נפתחה אש.
גשר כביש עזה-רפיח מעל נחל הבשור, צמוד לגשר הרכבת, הותקף ונפגע קשות על ידי כוח משני של הכוח שפגע בגשר מסילת הברזל, בפיקוד ישעיהו גביש. הכוח אשר פגע בשני הגשרים נסוג במסע רגלי של 40 ק"מ אל דורות ורוחמה.
גשר א-זיב (מסילת ברזל), על נחל כזיב, הותקף על ידי כוח מהגדוד הראשון של הפלמ"ח בפיקוד נחמיה שיין. הגשר פוצץ, כנראה על ידי כדור שנורה לעבר כוח הפלמ"ח ופגע במטען שהוצמד לגשר. בפיצוץ נהרגו 13 לוחמים מהכוח התוקף, בהם מפקד הפעולה. כמו כן, נהרג מהירי יחיעם ויץ. אנשי חברה קדישא מחיפה יצאו עם בוקר לחפש את גופות הנופלים, ומצאו רק שרידי איברים בלתי ניתנים לזיהוי. שרידים אלה הובאו בחשאי לקבורה בחיפה. יום לפני יום השנה העשרים ושתיים לנופלם, בי"ז בסיוון תשכ"ח (13 ביוני 1968), הובאו השרידים למנוחת עולמים בטקס ממלכתי רב משתתפים ליד האנדרטה שהוקמה לזכר הנופלים בסמוך לגשרים. בשנת 2001 נמצא קבר אחים נוסף של שרידי הלוחמים בליל הגשרים, על ידי במאית הסרט "קבר יש רק אחד" שושי בן חמו, בשנת 2003 אוחדו הקברים בחלקה הצבאית ביד לי"ד באכזיב, בהלוויה ממלכתית. הפעולה, מציאת הקבר ואיחוד הקברים מונצחים בסרטה של בן חמו, המבוסס על מחקרו של דב גביש, שאחיו נהרג בפעולה.
גשר א-זיב (כביש), על נחל כזיב, הותקף על ידי כוח מהגדוד הראשון של הפלמ"ח בפיקוד נחמיה שיין. עקב הירי שנפתח על הכוח ופיצוץ גשר הרכבת, נסוג הכוח והגשר לא נפגע.
תוצאות הפעולה

מיד לאחר הפעולה, החלו הבריטים לחפש את מבצעיה. הם ערכו חיפושים בחניתה ובמצובה, על רקע חשדם כי הקיבוצים שימשו בסיס יציאה לכוח אשר תקף את גשרי א-זיב, ועצרו במצובה 27 חברים. חיפוש דומה נערך בבית הערבה על רקע החשד כי הקיבוץ שימש כבסיס יציאה לכוח אשר פוצץ את גשר אלנבי. במקום התפתח מאבק אשר בסופו נפצעו 12 חברים (מהם שניים פציעה קשה) ונעצרו 70. בקיבוץ כפר גלעדי, אשר נחשד על ידי הבריטים כבסיס יציאה לכוח אשר פוצץ את גשרי מטולה, התפתח עימות חריף יותר. כאשר אנשי יישובי הסביבה ניסו להתקרב אל היישוב, על מנת לסייע לאנשי כפר גלעדי, נפתחה עליהם אש ממנה נהרגו שלושה ונפצעו שישה. חיפושים נערכו גם בבארות יצחק בכנרת ובמעגן.
בסך הכל, בפעולות הבריטים בימים שלאחר פיצוץ הגשרים, נהרגו ארבעה יהודים, נפצעו 18 ומעל ל-100 נעצרו. במקביל, החלו הבריטים בתכנון פעולה נרחבת אשר הייתה מיועדת לפגוע פגיעה חמורה בתנועות המרי העבריות ובמנהיגיהן. המבצע הבריטי, שנקרא "מבצע אגאתה", נערך בשבת, 29 ביוני, וזכה ביישוב העברי לכינוי "השבת השחורה".
הערכה

עד ליל הגשרים התמקדו, בדרך כלל, פעולות ההגנה בנושאים אשר היו קשורים להעפלה, כגון: שחרור מעפילים ממחנה המעצר בעתלית, פיצוץ סירות משמר החופים הבריטי בליל הרכבות, פיצוץ תחנות הרדאר בחיפה ותקיפת תחנות משמר החופים בגבעת אולגה ובסידנא עלי. ליל הגשרים הייתה עליית מדרגה בפעילות תנועת המרי העברי ממספר סיבות. הפעולה כוונה לעבר 11 יעדים בו זמנית, מספר גבוה יחסית לפעולות קודמות. חלק מהמטרות שנבחרו היו מרוחקות מאוד ממרכזי היישוב היהודי שיכלו לשמש כבסיסי יציאה. בנוסף, למטרות שנבחרו, הגשרים, לא היה קשר ישיר למאבק בהעפלה.
יזהר סמילנסקי (בן דודו של יחיעם ויץ) כתב על "ליל הגשרים":
אחד האקורדים שבישרו קץ תקופת התנערות מהססת, ובואו סחף מאורעות החלטיים: נקישה שהיתה אות לקצב מואץ. דבר מדביק דבר וזה מאפיל על זה, עד שמכולם נצטברה אז הוויה מעורבלת אחת של ערב הקמת המדינה
עשרים שנה לאחר מכן כתב שלמה גינוסר כי בעקבות המבצע, ממשלת בריטניה "הבינה סוף סוף כי המאבק בארץ ישראל אינו פעולה של קומץ אנשי מחתרת, כי אם מדיניות ברורה של מוסדות היישוב הנבחרים".
הפעולה המוצלחת גרמה נזק כספי רב לבריטים וזכתה להדים תקשורתיים בעולם כולו. הנזק הכספי מהרס הגשרים ומהשיתוק הזמני של המסחר שעבר עליהם מוערך בכ-250,000 לירות ארצישראליות. הוכחה בה יכולתם המבצעית של ההגנה והפלמ"ח לבצע משימות מורכבות ולפגוע במטרות אסטרטגיות.
אזכורים בתרבות

זאב מייזלר, שנטל חלק בפיצוץ גשר שיח' חוסיין, כתב אחרי הפעולה את "שיר הגשר" ללחן עממי רוסי.
השיר "דחילק מוטקה", שקיבל נוסח עברי על ידי חיים חפר (במקור, "Put the Blame on Mame",(אנ'), מתוך הסרט גילדה, מילים ולחן: דוריס פישר ואלן רוברטס). השיר, אשר בוצע על ידי הצ'יזבטרון, מזכיר את המבצע במילים:
 "בשש עשרה לחודש יוני
 ארבעים ושש, 
 בטרם הוא הלך לגשר
 והריח אש ..."
בשירה "בכל שנה בסתיו", הזכירה נעמי שמר את "יחיעם", הוא יחיעם וויץ שנפל בליל הגשרים.
המבצע מוזכר בספרה של דבורה עומר "לאהוב עד מוות". הספר מספר את סיפור אהבתם של שמואל קופמן וזהרה לביטוב, שהשתתפה במבצע כחובשת בגשר א-זיב.
בסדרה "פלמ"ח" של Yes בערוץ TeenNick המגוללת את סיפורם של בני נוער ומעפילים בתקופה שלפני הקמת המדינה, הם יוצאים למבצע "ליל הגשרים" בפרקים 19 ו-20.
לקריאה נוספת

אריה יצחקי, שלדים בארון (הפרק תעלומת הי"ד מגשרי אכזיב ,עמ' 79–105), הוצאת ספרים א"י, אילניה, 2009
דב גביש, אולי הוא עוד יבוא... - ליל הגשרים באכזיב, 16 ביוני 1946, הוצאת כרמל, 2013.
חיים נדל, "'ליל הגשרים' - יוני 1946", בספר: אריה שמואלביץ' (עורך), זירת קרב - קרבות הכרעה בארץ ישראל, משרד הביטחון – ההוצאה לאור, 2007.
מאיר פעיל, אברהם זהר ועזריאל רונן, פלמ"ח: פלוגות המחץ של ה"הגנה", 1949-1941, תל אביב: הוצאת משרד הביטחון ועמותת גלילי, 2008.
ליל הגשרים, אוריאל אופק, הקיבוץ המאוחד; תשמ"א 1981.
הערות שוליים

↑
↑  פיצוץ גשר דאמיה (אדם), באתר הפלמ"ח
↑  שלבי הביצוע בפעולת גשר דאמיה, באתר הפלמ"ח
↑  הבריטים מחפשים והגשר מתפוצץ, באתר הפלמ"ח
↑  מאיר פעיל, אברהם זהר ועזריאל רונן, פלמ"ח: פלוגות המחץ של ה"הגנה", 1949-1941, תל אביב: הוצאת משרד הביטחון ועמותת גלילי, 2008, עמודים 155-162.
↑  ביצוע פיצוץ גשרי עזה, אתר הפלמ"ח
↑  שיר הגשר, באתר של עפר גביש
↑  מילות השיר "שיר הגשר" והאזנה לו, באתר זמרשת
↑  על השיר המקורי ועל דחילק מוטקה, באתר של עפר גביש
↑  מילים לשיר "דחילק מוטקה", אתר שירונט
↑  נעמי שמר, בכל שנה בסתיו גיורא, באתר שירונט
| רכבת העמק |
| --- | --- | --- |
| מסילות קשורות | מסילת הרכבת החיג'אזית • מסילת הרכבת דרעא–צמח • מסילת העמק • מסילת השומרון • הרכבת הצבאית העות'מאנית | תחנת חיפה מזרח |
| אישים | לורנס אוליפנט • עבדול חמיד השני • יהודה לבנוני • יעקב מושלי • היינריך אוגוסט מייסנר • קלוד קונדר • ברוך קטינקא • גוטליב שומאכר | תחנת חיפה מזרח |
| ארגונים ומוסדות | הרכבת המנדטורית • משמר הרכבת • משפחת סורסוק | תחנת חיפה מזרח |
| תחנות | אל חמה • אלרואי • בית שאן • חיפה מזרח • חיפה מרכז • כפר יהושע • עפולה • צמח | תחנת חיפה מזרח |
| גשרים | אל חמה • נהר הירדן • נחל יששכר • נחל קישון • נחל תבור | תחנת חיפה מזרח |
| אירועים | ליל הגשרים • ליל הרכבות • קרב סמח' | תחנת חיפה מזרח |
| הנצחה | חצר גשר הישנה • מוזיאון רכבת ישראל • רכבת האלונים • רכבת העמק (סרט) | תחנת חיפה מזרח |
| --- | --- |
בקרת זהויות :  NLI: 987009912451705171 
הגשר ההרוס על הירמוך שפוצץ בליל הגשרים
גשר שיח' חוסיין קרס לתוך הירדן, 1946, ארכיון ההגנה
לוחית הנצחה ליד גשר הזיו